
  Casa de Asigurări de Sănătate Maramureș

    COMISIA MIXTĂ PENTRU 

“Asistenţa medicală ambulatorie de specialitate pentru specialităţile clinice, 
inclusiv pentru îngrijiri paliative în ambulatoriu”

HOTĂRÂREA NR. 13/23.06.2026
Comisiei desemnate în baza prevederilor Hotărârii Guvernului nr. 521/2023
și a Deciziei directorului general al Casei de Asigurări de Sănătate Maramureș nr. 62 din data de 20.05.2026

În temeiul prevederilor:

· dispozițiile art. 24 alin. (4) și (5) din Anexa nr. 2 la HG 521/2023 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate, cu modificările și completările ulterioare;

· prevederile Anexei 2 la Ordinul MS/CNAS nr. 1944/448/2023 privind aprobarea regulamentelor-cadru de organizare și funcționare a comisiilor constituite în baza prevederilor Hotărârii Guvernului nr. 521/2023;

· prevederile Anexei 2 la Ordinul MS/CNAS nr. 1898/450/2023 privind aprobarea criteriilor ce stau la baza îndeplinirii atribuțiilor comisiilor constituite în baza prevederilor HG nr. 521/2023;

În temeiul competențelor conferite de actele normative menționate, Comisia constituită pentru “Asistenţa medicală ambulatorie de specialitate pentru specialităţile clinice, inclusiv pentru îngrijiri paliative în ambulatoriu” adoptă prezenta

Hotărăşte:

Art. 1 Președintele desemnat al comisiei este Ec. Man Delia Maria.
Art. 2. Comisia stabilește, pentru fiecare specialitate clinică, inclusiv pentru îngrijiri paliative în ambulatoriu, numărul necesar de medici de specialitate și numărul de norme necesare la nivel județean, conform situației prevăzute în Anexa nr. 1, care face parte integrantă din prezenta hotărâre.

Art. 3. Ca urmare a analizei efectuate asupra situației specialităților clinice existente la nivel județean, a distribuției acestora pe zone geografice, a necesarului de medici și norme stabilit pe total județean, precum și a caracterului deficitar al unor localități/zone din perspectiva accesului populației la servicii medicale de specialitate, comisia aprobă funcționarea cu program de lucru sub 35 de ore pe săptămână a cabinetului medical aferente furnizorului Spital & Policlinica Sfântul Ioan S.R.L. - specialitatea urologie; 


Art. 4. Prezenta hotărâre a fost adoptată în unanimitate, în ședința comisiei din data de 23.06.2026, și a fost întocmită într-un exemplar original, care va fi multiplicat și transmis, în copie, membrilor comisiei, urmând a fi publicat pe site-ul instituției și arhivat la dosarul deciziilor Comisiei mixte pentru “Asistenţa medicală ambulatorie de specialitate pentru specialităţile clinice, inclusiv pentru îngrijiri paliative în ambulatoriu”                                  
Președinte Comisie mixtă
Ec. Man Delia Maria
PAGE  

